Diari Oficial de la Generalitat Valenciana


Sumari del DOGV 6909, del 23-11-2012 (2012/9728)

Notificació de la sentència dictada en el juí verbal de desnonament per falta de pagament número 2626/2011.
-----------------------------------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9728


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal de desnonament per falta de pagament número 2626/2011. [2012/9728]  
Juí verbal desnonament falta pagament 002626/2011  
Demandant: Banco Cam, SAU.  
Procurador: Francisco L. Esquer Montoya.  
Advocat: Santiago Muñoz Martín.  
Demandat: Serguei Makarov i Laima Buciene.  
Procurador/a: -  
Sobre: verbals arrendataris i precaris.  
En el juí a què es fa referència s'ha dictat la resolució, que, literalment, és com seguix:  
«Dispositiva  
Estime la demanda promoguda pel procurador Sr. Esquer Montoya, en nom i representació de la mercantil Banco Cam, SAU, contra Serguei Makarov i Laima Buciene, ambdós declarats en estat processal de rebel·lia, i declare resolt el contracte d'arrendament que sobre l'habitatge siti al carrer de Fray Luis de León, número 3 (Residencial Altos de Bahía VIII, illa 9, número 3), de Torrevieja (Alacant), existia entre l'actora i els demandats, per falta de pagament de les rendes pactades i, en conseqüència, pertoca el desnonament dels demandats assenyalats de la finca esmentada, als quals s'advertix que si no la desallotgen abans del dia 20 de desembre del 2012, en seran llançats i a costa seua; així mateix, condemne la part demandada esmentada a pagar a l'actora la suma de 14.913,22 euros per les rendes i quantitats impagades exposades adés, més les quantitats que es produïsquen en virtut del contracte fins a l'execució de la sentència, amb els interessos legals des de la data d'interpel·lació judicial; igualment, se'ls imposa el pagament de les costes processals causades.  
  
Notifiqueu esta resolució a les parts amb l'advertiment que contra esta, i d'acord amb el que disposa l'article 455 de la Llei d'Enjudiciament Civil, es pot interposar un recurs d'apel·lació davant de l'Audiència Provincial, que cal interposar davant d'este Jutjat en el termini de 20 dies des de la notificació. Per a interposar-lo s'ha d'acreditar que s'ha constituït el depòsit de 50 euros exigit per la disposició addicional 15a de la Llei Orgànica 3/2009, de 3 novembre, i sense este requisit no es donarà curs al recurs; i en el cas de la demandada, ha d'acreditar per escrit que ha pagat les rendes vençudes i les que d'acord amb el contracte haja de pagar de bestreta.  
Esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, per una resolució dictada en el procediment de la referència i de conformitat amb el que disposen els articles 156.4 i 164 de la Llei 1/2000, d'Enjudiciament civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació.  
  
Torrevieja, 3 d'octubre del 2012.- La secretària judicial: M.ª Amparo Marco Martínez-Arenas.